**תרזה סראנו** (באנגלית: **Theresa Serrano**; נולדה ב-27 בינואר 1994) הידועה יותר בשם הבמה שלה, **זואי סטארק** היא מתאבקת אמריקאי, המופיעה בארגון ההיאבקות WWE, בתוכנית NXT.

קריירת היאבקות מקצועית
----------------------

### תחילת הקריירה (2013–2020)

ב-8 ביוני 2013, סראנו ערכה את קרב הבכורה שלה בקריירה עבור ארגון ההיאבקות Vendetta Pro Wrestling, שבסופו היא הפסיד להדסון אנווי. ב-16 בנובמבר של אותה השנה, היא החלה להופיע תחת שם הבמה **לייסי ליין** ואף ניצחה בקרב את לארי בוטאבי. במהלך אותה התקופה, היא זכתה באליפות אולטרה X של NWA UCW-Zero. היא החזיקה בתואר זה עד ל-25 בינואר 2014. ב-22 במרץ 2014, היא ערכה את הקרב האחרון שלה. לאחר היעדרות ממושכת, היא שבה להתאבק ב-16 באוגוסט 2018 בקרב מול ת'אנדר רוזה, שהסתיים ללא הכרעה. ב-23 במאי 2019, היא הופיעה תחת שם הבמה **סראנו** והתמודדה מול אלכס גרסיה בקרב שבו היא יצאה עם ידה על העליונה. ב-29 בספטמבר 2019, היא זכתה באליפות הנשים של FSW לאחר שגברה על טאיה ואלקירי. לעומת זאת, היא הפסידה את חגורת אליפות זו למזראטי ב-20 בנובמבר 2020.

### Impact Wrestling‏ (2019–2020)

ריאן ערכה את הבכורה שלה בארגון ההיאבקות Impact Wrestling ב-23 בנובמבר בפרק של התוכנית *Xplosion*, כשהפסידה לטאיה ואלקירי. היא חזרה להתאבק עבור ארגון זה ב-17 במרץ של השנה החולפת, כאשר היא הפסידה לקירה הוגאן.

#### WWE (2020–היום)

ב-20 בינואר 2021, דווח שסראנו חתמה על חוזה בארגון ה-WWE. ב-29 בינואר בפרק של התוכנית 205 לייב, סראנו, עתה תחת שם הבמה **זואי סטארק**, ערכה את קרב הבכורה שלה בארגון, כשהצטוותה לשורותיה של מרינה שפיר במסגרת טורניר הזוגות לזכר דאסטי רודס במהדורה הנשית הראשונה בתולדות הארגון. בקרב זה, השתיים הפסידו לאמבר מון ושוטצי בלאקהארט והודחו כבר בסיבוב הראשון. ב-17 בפברואר בפרק של התוכנית *NXT*, היא רשמה את קרב הבכורה שלה עבור המותג, שבסופו גברה על ולנטינה פרוז. שבוע לאחר מכן בתוכנית, היא הפסידה לאלופת הנשים של NXT, איאו שיראי בקרב שאינו היה על חגורת האליפות של האחרונה. לאחר הקרב, שיראי הביעה כבוד כלפי סטארק. במופע המקדים ללילה הראשון של האירוע NXT TakeOver: Stand & Deliver, שנערך ב-7 באפריל, סטארק רשמה ניצחון מפתיע על טוני סטורם. בפרק הספיישל המסיבה האמריקאית הגדולה, שנערך ב-6 ביולי, סטארק ואיאו שיראי ניצחו את The Way (קנדיס לאריי ואינדי הארטוול) וכתוצאה מכך זכו באליפות זוגות הנשים של NXT. הן שמרו על חגורות האליפות עד לפרק הספיישל NXT Halloween Havoc, שנערך ב-26 באוקטובר, שבו הפסידו לטוקסיק אטרקשן (ג'יג'י דולין וג'ייסי ג'יין) בקרב סולם משולש אשר כלל בנוסף את אינדי הארטוול ופרסיה פירוטה. ב-2 בנובמבר, סטארק הותקפה מאחורי הקלעים על ידי ג'יין ודולין; תקיפה זו כחלק מהעלילה גרמה לה להיעדר מן המרקע בעקבות קרע במניסקוס, ממנה סבלה במציאות. סטארק שבה למותג ב-19 ביולי, כאשר היא השתתפה בקרב באטל רויאל אשר קבע את זהות המועמדת לכתר לאליפות הנשים של NXT ואף זכתה בקרב זה. שבוע לאחר מכן, סטארק גברה על נציגת קבוצת טוקסיק אטרקשן, ג'יג'י דולין. ב-9 באוגוסט, סטארק ניצחה את קורה ג'ייד. ב-1 בנובמבר, סטארק הפסידה לאינדי הארטוול. שבוע לאחר מכן, סטארק וניקיטה ליונס כשלו בניסיונן לזכות באליפות זוגות הנשים של NXT לאחר שהפסידו לקטנה צ'אנס וקיידן קרטר; לאחר הקרב, סטארק תקפה את שותפתה לקרב, צעד שביסס את מעבר דמותה לדמות הרעה. ב-28 בפברואר 2023, סטארק הפסידה למייקו סאטומורה. ב-24 ביולי, סטארק נחלה הפסד לבקי לינץ'.

אליפויות והישגים
----------------

  

* **הישגים בארגון ההיאבקות Future Stars Of Wrestling – FSW**
	+ אליפות הנשים של FSW (פעם אחת)

* **הישגים במגזין ההיאבקות Ultra Championship Wrestling-Zero**
	+ אליפות אולטרה X של NWA UCW-Zero (פעמיים)

* **הישגים בארגון ההיאבקות World Wrestling Entertainment – WWE**
	+ אליפות זוגות הנשים של NXT (פעם אחת)  - עם איאו שיראי

קישורים חיצוניים
----------------

* זואי סטארק, ברשת החברתית פייסבוק
* זואי סטארק, ברשת החברתית אקס (טוויטר)
* זואי סטארק, ברשת החברתית אינסטגרם
* זואי סטארק, באתר WWE.com להיאבקות מקצועית
* זואי סטארק, באתר Online World of Wrestling

הערות שוליים
------------

1. ↑  המותג NXT מודיע על החתמתן של שלוש מתאבקות, כשביניהן פריסילה קלי

| אלופות זוגות הנשים של NXT |
| --- |
| 

|  |
| --- |
| דקוטה קאי וראקל גונזלס • אמבר מון ושוטצי בלאקהארט • The Way (קנדיס לאריי ואינדי הארטוול) • איאו שיראי וזואי סטארק • טוקסיק אטרקשן (ג'יג'י דולין וג'ייסי ג'יין) • קורה ג'ייד ורוקסן פרז • קטאנה צ'אנס וקיידן קרטר • פלון הנלי וקיאנה ג'יימס • אלבה פייר ואיילה דאון |

 |